<classify> CHAMA Cha Mapinduzi CCM kinaendelea na mchakato wa utekelezaji wa ilani yake ya mwaka 2015-2020 huku kikihimiza wateule wake wajitahidi kuitekeleza kwa vitendo vinginevyo kitawatosa.Makamu Mwenyekiti chama hicho Zanzibar, Dk Ali Mohamed Shein kwa muda wa wiki mbili alikuwa katika ziara ya kutembelea mikoa mitano ya Unguja na Pemba kuangalia shughuli za maendeleo na utekelezaji wa ilani ya CCM.Akizungumza na viongozi wa Mkoa wa Kaskazini Unguja, Dk Shein anawataka viongozi wa majimbo waliopigiwa kura na wananchi kutekeleza ilani ya chama chao kwa bidii na maarifa, kwani ndio mkataba kati ya wapigakura na chama hicho kinachotawala. Viongozi anaowalenga kutekeleza ahadi za chama kwa wapiga kura ni pamoja na wabunge, wajumbe wa baraza la wawakilishi pamoja na madiwani.Anasema huu ni wakati wa kuleta maendeleo na kukamilisha kazi ya kutekeleza ilani ya chama na siyo vinginevyo. Anasema chama kipo katika mchakato wa kufanya tathmini ya viongozi wake kwa kiasi gani wametekeleza ahadi pamoja na ilani ya uchaguzi. Anaweka wazi kwamba wale ambao watashindwa kutekeleza ilani pamoja na ahadi zao kamwe wasitarajie kuendelea kubebwa kwa kuwa hawatapitishwa kuwania nafasi hizo tena katika uchaguzi mkuu ujao.Viongozi wa CCM wabunge wajumbe wa Baraza la Wawakilishi nataka mfahamu hivyo kwamba atakayeshindwa kutekeleza ilani pamoja na ahadi zake katika jimbo hatutampitisha katika uchaguzi ujao, anasema Shein bila kumungunya maneno. Dk Shein anasema kazi ya kuratibu mwenendo wa kuchunguza viongozi unasimamiwa na kamati ya maadili ya viongozi CCM na kwamba imeanza kazi hiyo. Aidha anawataka viongozi wa Chama Cha Mapinduzi katika ngazi mbalimbali kushiriki katika vikao vya chama ambavyo hutoa nafasi ya kukutana na wanachama.Anasema wapo viongozi hawafanyi kazi za chama ikiwemo vikao, lakini wapo wengine hata ofisi za chama wamezifunga na wanazifungua siku wanayotaka wao. Utaratibu huu katika Chama Cha Mapinduzi hatukubaliani nao... Vikao ndiyo uhai wa chama kwani huwakutanisha viongozi pamoja na wanachama kujua matatizo yao na kuyatafutia ufumbuzi na hivyo kuimarisha chama katika majimbo, alisema.Anasema katika utaratibu mpya, Chama Cha Mapinduzi kimeshuka kwa wapigakura kwa ajili ya kujiimarisha na kuhakikisha kinapata ushindi wa kishindo katika uchaguzi mkuu ujao wa mwaka 2020. Anasema katika muktadha huo chama kimeimarisha matawi yake pamoja na ofisi za wajumbe wa nyumba kumi mabalozi ambao anasema ndiyo hasa wenye chama.Katika kipindi cha miaka miwili nimefanya kazi kubwa ya kukutana na viongozi wa majimbo na mashina ikiwemo mabalozi kwa ajili ya kazi za kuimarisha chama kushuka chini kwa wapiga kura, anasema. Makamu huyo mwenyekiti wa CCM ambaye ni Rais wa Zanzibar anasema kwa upande wa Serikali anayoiongoza kazi ya utekelezaji wa ilani ya CCM inaendelea vyema katika sekta mbalimbali ikiwemo elimu, miundombinu ya maji safi na salama pamoja na afya. Akizungumza na wananchi wa Mkoa wa Mjini Magharibi huko Saateni katika uwekaji jiwe la msingi mradi wa maji, Dk Shein anasema tayari katika Mkoa wa Mjini Magharibi Unguja, kazi ya utekelezaji wa Baraza la Wawakilishi Zanzibar. mradi mkubwa wa maji safi  <topic>: kitaifa 